Nini's Cooking » Archive for setembre, 2008
Torteninas
Enviat per Nini dins de Salats, tags: formatge, pasta
250 g de pasta fresca (Raviolis, tortellinis…)
50 ml de llet o crema de llet
Aquesta és una recepta molt fàcil i ràpida de fer. Ideal per quan es vol un menjar especial en deu minuts.
Posem una olla amb aigua a bullir, una mica d’oli i sal. Quan arranqui el bull hi posem la pasta, la bullirem just el temps que ens diu el fabricant, ja que la pasta fresca es cou de seguida (2-3 min), i si no es desfà.
Mentrestant en una paella posarem la mantega, el rocafort i la llet. Aixafarem el rocafort i remenarem bé fins que es desfaci. Segurament quedarà algun trosset verd sencer, però no passa res.
Es serveix i s’empolsima amb formatge ratllat al gust.
Enviat per Nini dins de Salats, tags: entrants
200 g de formatge ratllat
bacó, xampinyons, formatges variats, o el que s’hi vulgui posar.
Com que de quiche n’hi ha de moltes classes, i gairebé totes tenen un nom especific, explicaré com preparar la base per una banda i els ingredients els deixarem al gust del consumidor.
Primer de tot estendrem la massa en un motllo i la punxarem amb una forquilla perquè no es bufi. És important punxar-la per tot arreu, inclosos els laterals. La posem al forn, escalfat a 225º, durant uns 10 min.
Mentrestant, en un recipient bats els ous amb la nata i hi afegeixes la meitat del formatge ratllat. Seguidament hi afegim l’ingredient que vulguem. En el meu cas hi afegiré bacó, que hauré saltejat, sense oli, amb pebre i nou moscada. Però també s’hi poden posar diferents tipus de formatge, bolets, espinacs o bé carn, etc. ja veieu que hi ha moltes opcions.
Treiem la massa del forn, hi posem la barreja a sobre i ho empolsimem amb la resta de formatge ratllat. Ho posem al forn, a la part de baix perquè no es cremi el formatge, durant uns 25 min. fins que qualli.